Okrug Fier
Okrug Fier (albanski: Qarku Fier) jest jedan od 12 okruga Albanije. Nalazi se u južnom dijelu države. Sa površinom od 1.890 km2 okrug je srednje veličine. Prema podacima od 1.1.2016. godine u okrugu je živjelo 312.448 stanovnika što ga čini drugim najnaseljenim okrugom Albanije (poslije Okruga Tirana). Glavni i najveći grad je Fier. Graniči sa okruzima: Tirana na sjeveru, Elbasan na sjeveroistoku, Berat na istoku, Gjirokastr na jugoistoku, Vlora na jugu. Okrug na zapadu izlazi na obale Jadranskog mora.